Jens Peter Vernersen (S), 2006-04-26:
Det er jo svært at få ministeren til at bekræfte, at der er de problemer, som alle andre ser.
Men sagen er jo i hvert fald – og det var det, som jeg så prøvede at spørge ind til – at når man fratager dyrlægerne noget administrativt personale, så skal de selv løse opgaven fuldt ud, og så bliver der på den måde færre ressourcer.
Det, vi kan se, når vi ser de her kontrolrapporter, er jo, at man absolut ikke kontrollerer det hele, og det viser sig jo faktisk, at først når man går ind og laver en intensiv kontrol på Skare Meat, finder man ud af de her ting, men man har været derude to gange inden, hvor man ikke har set de her ting.
Det er jo bestemt ikke tilfredsstillende, at en engrosvirksomhed, der åbenbart omsætter for næsten 1 mia. kr. om året til danske forbrugere, ikke bliver ordentligt kontrolleret, og det er helt og fuldt ministerens ansvar, at det ikke er sket, fordi man helt åbenbart ikke har ressourcerne.
Der er problemer med, at der er nogle i branchen – uden at nævne navne; nogle er jo politianmeldt, og så må vi se, hvordan de sager ender – som tilsyneladende er plattenslagere og skurke, der overtræder fødevarelovgivningen.
Det er jo helt uacceptabelt, og det kan jeg som ansvarlig minister naturligvis ikke bare stiltiende se til foregår, og derfor må der gennemføres nogle foranstaltninger.
Og det er jo det, vi gør nu, ikke mindst på grund af den handlingsplan, der er aftalt med Dansk Folkeparti, hvor vi afsætter midler til, at man kan gå stærkere ind i kontrollen af netop større virksomheder, hvor komplikationerne er lidt større, og hvor man måske skal ind i nogle regnskaber eller nogle andre former for transaktioner for at gennemskue, hvad der er sket, om der er sket ommærkning osv.
Man undlader at udsætte den styrelse for en besparelse, et år efter at man i flere år har skåret ned med over 100 mio. kr.
Det er vist det, der hedder ét skridt frem og flere tilbage, måske op til tre skridt tilbage.
Men det må da gøre et indtryk på ministeren, når medarbejderne for åben tv-skærm fortæller den danske befolkning, at man ikke har ressourcer til at lave en tilfredsstillende kontrol, at man ikke kommer omkring det, man kom omkring tidligere.
Når ministeren så siger, at der ikke er skåret ned på kontrollen, så synes jeg, at ministeren måske skulle lytte lidt til det, dyrlægerne har sagt, at nu får de ikke den opbakning, den support, af noget administrativt personale, som før var dem behjælpeligt, nu skal de selv lave mere, og derfor bliver der altså mindre kontrol.
Den sammenhæng er der også.
Det synes jeg at ministeren gør meget for at forklare ikke er tilfældet, men det mener alle andre i hvert fald, også de, der har med det at gøre.
Det er jo vigtigt for mig som ansvarlig minister på området at lytte til den kritik, der er fra de ansattes side, fra dyrlægeforeningens side og fra andre, som har synspunkter på det her område, og som er en del, kan man sige, af virksomheden eller berørt af den.
Derfor lytter jeg selvfølgelig også til de synspunkter, der kommer.
Nu iværksætter vi en undersøgelse af, hvordan fødevarekontrollen fungerer, og hvordan styringen af fødevarekontrollen er, og så må vi jo se, hvad det giver anledning til.
Det er jo altid vigtigt, før man træffer beslutninger, at analysere problemstillingerne grundigt.
Spørgsmålet går på, om ministeren mener, at hans garanti om, at fødevarekontrol ikke er blevet svækket af de mange nedskæringer på området, har vist sig at holde stik.
Når jeg spørger, er det, fordi vi jo har en række eksempler.
Jeg har taget kontrolrapporten med fra Skare Meat, som har været meget omtalt.
Der er man ude at lave kontrol i to omgange her i februar, og i begge tilfælde er der absolut intet at bemærke, da man er derude.
Det er den 15. februar og den 20. februar.
Ganske kort tid efter vælter skeletterne åbenbart også derude ud af skabene, for at bruge ministerens eget udtryk.
Det er jo fantastisk, at man kan være derude og åbenbart ikke have så mange ressourcer, at man kan få lavet en ordentlig kontrol.
Derfor stiller jeg det spørgsmål, om det i forbindelse med de mange nedskæringer på området har vist sig at holde stik, at det ikke har nogen konsekvens for fødevarekontrollen.
Der synes jeg såmænd bare, at ministeren skulle indrømme, at det altså har konsekvenser, at man har skåret ned.
Altså, der er ikke foretaget besparelser på fødevarekontrollen.
Der er lavet en omstrukturering af Fødevarestyrelsens struktur, og det beløber sig til 30 mio. kr. i effektivisering, men der er jo ikke sparet på fødevarekontrollen.
»Mener ministeren, at hans garantier om, at fødevarekontrollen ikke er blevet svækket af de mange nedskæringer på området, har vist sig at holde stik?«